**ԱՄՓՈՓԱԹԵՐԹ**

### **«ԱՐՏԱԴՐԱՆՔԻ ՍԵՐՏԻՖԻԿԱՑՄԱՆ ԵՎ ԼԱԲՈՐԱՏՈՐ ՓՈՐՁԱՐԿՈՒՄՆԵՐԻ ՎՃԱՐՆԵՐԻ ՓՈԽՀԱՏՈՒՑՄԱՆ ԾՐԱԳԻՐԸ ՀԱՍՏԱՏԵԼՈՒ ՄԱՍԻՆ» ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

|  |  |  |
| --- | --- | --- |
| **1․ Բարձր տեխնոլոգիական արդյունաբերության նախարարություն** | **04. 11․ 2024 թ․** | |
| **N 01/17.1/9113-2024** | |
| Առաջարկություններ և դիտողություններ չկան: |  |  |
| **2. Սննդամթերքի անվտանգության տեսչական մարմին** | **30. 10. 2024** | |
| **N /06.1/4/14166-2024** | |
| Առաջարկություններ և դիտողություններ չկան: |  | |
| **3․ Շուկայի վերահսկողության տեսչական մարմին** | **28. 10. 2024** | |
| **N 01//2188-2024** | |
| Առաջարկություններ և դիտողություններ չկան: |  | |
| **4. Պետական եկամուտների կոմիտե** | **11. 11. 2024** | |
| **N** **01/3.1/69880-2024** | |
| 1․ «Արտադրանքի սերտիֆիկացման և լաբորատոր փորձարկումների վճարների փոխհատուցման ծրագիրը հաստատելու մասին» ՀՀ կառավարության որոշման նախագծի վերաբերյալ  1) նախագծի հավելվածով հաստատվող ծրագրի (այսուհետ՝ Ծրագիր) 4-րդ կետն առաջարկում ենք հստակեցնել, քանի որ, այդ կետ շարադրանքը կարող է տարբեր մեկնաբանությունների տեղիք տալ։ Օրինակ՝ ներկայացված շարադրանքի պարագայում, որպես այդ կետում հիշատակվող փաստաթուղթ կարող է դիտարկվել նաև տվյալ երկրում ներկայացված ներմուծման մաքսային հայտարարագիրը: Հետևաբար՝ առաջարկում ենք «որը կազմակերպությանն իրավունք է տալիս իր արտադրանքը ներմուծել տվյալ երկիր» բառերը փոխարինել «որը ներմուծման երկրում սերտիֆիկատի փոխարեն կարող է հիմք հանդիսանալ ապրանքի ներմուծման համար» բառերով, | **Ընդունվել է** | |
| 2) Ծրագրի 1-ին կետում և 6-րդ կետի 1-ին ենթակետում առաջարկում ենք հստակեցնել գործող և փաստացի գործունեություն իրականացնող հասկացությունները, | **Ընդունվել է** | |
| 3) Ծրագրի 6-րդ կետով «շահառու» հասկացության սահմանումով առաջարկում ենք նախատեսել, որ ծրագրի շահառու չեն կարող հանդիսանալ միկրոձեռնարկատիրության սուբյեկտները և որպես պայման դիտարկել ոչ միայն դիմումի ներկայացմանը նախորդ տարին, այլ նաև ընթացիկ տարին: Այսինքն, առաջարկվում է Նախագծով հստակ սահմանել, որ շահառու կարող են հանդիսանալ դիմումի ներկայացման տարվա և նախորդող տարվա ընթացքում ԱԱՀ և շրջանառության հարկի համակարգում գործունեություն իրականացրած հարկ վճարողները: Սահմանել կարգավորումներ նաև ընթացիկ տարում պետական գրանցում (հաշվառում) ստացած կամ գործունեությունը վերսկսած տնտեսավարողների մասով, այնպես որ Ծրագրի դրույթները կիրառելի լինեն նաև նշված խմբի հարկ վճարողների նկատմամբ, | **Ընդունվել է** | |
| 4) առաջարկում ենք Ծրագրի 6-րդ կետի 1-ին ենթակետի «ա» պարբերությունը շարադրել հետևյալ խմբագրությամբ.  «ա. Դիմում-հայտի օրվան նախորդող աշխատանքային օրվա դրությամբ չունի հարկային մարմնի կողմից վերահսկվող եկամուտների գծով ժամկետանց պարտավորություններ և որի նկատմամբ Ծրագրով սահմանված դիմում-հայտի ներկայացման օրվան նախորդող 12 ամսվա ընթացքում չկատարված պարտավորությունները գանձելու վերաբերյալ վարչական վարույթ չի հարուցվել,» | **Ընդունվել է** | |
| 5) Ծրագրի 6-րդ կետի 1-ին ենթակետի «բ» պարբերության համաձայն՝ Ծրագրի շահառու հանդիսանալու համար դիմումատուն չպետք է գտնվի սնանկության և լուծարման գործընթացում: Միաժամանակ, կարծում ենք անհրաժեշտ է հստակեցնել, թե ներկայացված տեղեկատվությունը ինչպե՞ս և ու՞մ կողմից է ստուգվելու և վերահսկվելու, | **Չի ընդունվել**  Ստուգման մեխանիզմը հետևյալն է․ քանի որ աջակցման ծրագրին դիմելու հայտի մեջ տնտեսավարողը հավաստում է, որ համապատասխանում է Ծրագրի 3-րդ կետի 1-ին ենթակետին, որի պայմաններից մեկն էլ սնանկ կամ լուծարված չլինելն է, ապա պետք է նշել, որ ստուգման մեխանիզմը իր հավաստումն է և Էկոնոմիկայի նախարարության աշխատակիցը հայտը բավարարելիս կարող է ստուգել այդ հավաստումը տեղեկատվական համակարգերից: | |
| 6) առաջարկում ենք Ծրագրի 6-րդ կետի 1-ին ենթակետի «գ» պարբերությունը շարադրել հետևյալ խմբագրությամբ`  գ․ Դիմում-հայտի ներկայացման օրվան նախորդող և ընթացիկ տարվա ավարտված յուրաքանչյուր հաշվետու ժամանակաշրջանների համար ներկայացված ԱԱՀ և ակցիզային հարկի միասնական հաշվարկներով ու շրջանառության հարկի հաշվարկներով գործունեության առնվազն 80%-ը ձևավորել և իրականացրել է ՀՀ էկոնոմիկայի նախարարի 2013 թվականի սեպտեմբերի 19-ի N874-Ն հրամանով հաստատված «Տնտեսական գործունեության տեսակների դասակարգչի» «A (ԷՅ) Գյուղատնտեսություն, անտառային տնտեսություն և ձկնորսություն» բաժնի 01.1 (Ոչ բազմամյա մշակաբույսերի աճեցում), 01.2 (Բազմամյա մշակաբույսերի աճեցում), 01.3 (Տնկիների և այլ տնկանյութերի աճեցում), 01.4 (Անասնաբուծություն) և 03.2 (Ձկնաբուծություն) խմբերում, «C (ՍԻ) Մշակող արդյունաբերություն» բաժնում (բացառությամբ՝ 18 «Պոլիգրաֆիական գործունեություն, գրառված կրիչների բազմացում», 33 «Մեքենաների և սարքավորանքի նորոգում և տեղադրում» հատվածների) դասերում ներառված գործունեություն, | **Ընդունվել է** | |
| 7) առաջարկում ենք հստակեցնել կամ հանել Ծրագրի 7-րդ կետը, քանի որ պարզ չէ ներկայացված կետի շարադրանքի բովանդակությունը, | **Ընդունվել է** | |
| 8) Ծրագրի 8-րդ կետի 1-ին ենթակետում անհրաժեշտ է հստակեցնել աղյուսակ N2-ի մասով բացառության սահմանումը, հաշվի առնելով, որ աղյուսակ N2-ի տվյալները վերաբերվում է լաբորատոր փորձարկման համար կատարված ծախսերին, այլ ոչ թե սերտիֆիկացման համար կատարված ծախսերին, | **Ընդունվել է** | |
| 9) առաջարկում ենք Ծրագրի 12-րդ կետի 2-րդ ենթակետում որպես անհատ ձեռնարկատեր հաշվառված ֆիզիկական անձի բառերը փոխարինել հաշվառված անհատ ձեռնարկատիրոջ բառերով, | **Ընդունվել է** | |
| 10) առաջարկում ենք Ծրագրի 15-րդ կետը շարադրել հետևյալ խմբագրությամբ.  «15. Հայտատուի ներկայացրած դիմում-հայտի և դրան կից փաստաթղթերում թերություններ չհայտնաբերվելու դեպքում Լիազոր մարմինը հարցում է կատարում ՀՀ պետական եկամուտների կոմիտե` հայտատուի հարկման համակարգերի, հարկային մարմնի կողմից վերահսկվող եկամուտների գծով ժամկետանց պարտավորություններ չունենալու, 12 ամսվա ընթացքում չկատարված պարտավորությունները գանձելու վերաբերյալ վարչական վարույթներ հարուցված չլինելու, տնտեսական գործունեության տեսակների դասակարգիչների վերաբերյալ տեղեկատվություն ստանալու նպատակով: Հարցումը ստանալուց հետո ՀՀ պետական եկամուտների կոմիտեն 5 աշխատանքային օրվա ընթացքում Լիազոր մարմին է ներկայացնում պահանջվող տեղեկատվությունը:», | **Ընդունվել է** | |
| 11) առաջարկում ենք նախագծի հավելվածին կից Արտադրանքի սերտիֆիկացման և լաբորատոր փորձարկումների վճարների փոխհատուցման դիմում - հայտի չորրորդ պարբերությունից հանել և պատրաստ եմ կրելու օրենքով սահմանված պատասխանատվություն բառերը, քանի որ նախադասության մեջ այն կրկնվում է: Միաժամանակ, նույն հայտի վերջին պարբերության մեջ «նախորդ տարվա շրջանառության» բառերը փոխարինել «հարկային մարմնի կողմից վերահսկվող եկամուտների գծով ժամկետանց պարտավորությունների, 12 ամսվա ընթացքում չկատարված պարտավորությունները գանձելու վերաբերյալ հարուցված վարչական վարույթների, տնտեսական գործունեության տեսակների դասակարգիչների» բառերով: | **Ընդունվել է** | |
| **5. Տարածքային կառավարման և ենթակառուցվածքների նախարարություն** | **04. 11. 2024** | |
| **N ԳՍ/27.3/35842-2024** | |
| Առաջարկություններ և դիտողություններ չկան: |  | |
| 6. **Վարչապետի աշխատակազմի տեսչական մարմինների աշխատանքների** համակարգման գրասենյակ | **24. 10. 2024** | |
| **N /48.56/36277-2024** | |
| Առաջարկություններ և դիտողություններ չկան: |  | |
| **7․ Ֆինանսների նախարարություն** | **11. 11. 2024** | |
| **N /** **01/9-2/23633-2024** | |
| Այս կապակցությամբ առկա են ներքոհիշյալ դիտարկումները.  1. Վերոնշյալ 2 նախագծերի հիմնավորման համաձայն՝ աջակցության ծրագրերի նպատակն է նպաստել հայկական արտադրանքի մրցունակության բարձրացմանը, առևտրի դիվերսիֆիկացմանը և առևտրում արտահանման աշխարհագրության ընդլայնմանը, արտաքին շուկաների մատչելիության ապահովմանը:  Հարկ է նշել, որ շուկաների դիվերսիֆիկացման և հայկական ապրանքանիշերը նոր սպառողական շուկաներում ներկայացվածության ապահովմանն ուղղված և աջակցման այլ բնույթի (փոխհատուցում տեքստիլ ընկերությունների ճանապարհածախսերի և միջազգային միջոցառումներին մասնակցելու ծախսերի 50%-ը, տեքստիլ հումքի ներմուծումը ֆինանսավորելու համար վարկերի սուբսիդավորում, փոխհատուցում հայկական տեքստիլ ընկերություններին/ապրանքանիշերին միջազգային էլեկտրոնային առևտրի հարթակներում ներկայացվածությանը, համաֆինանսավորում միջազգային ցուցահանդեսներում տեքստիլ ընկերությունների մասնակցության ծախսերի 50%-ը և այլն) միջոցառումներ են նախատեսված նաև ՀՀ կառավարության 2023թ. N 138-Լ որոշման N 2 հավելվածում:  Բացի այդ, ՀՀ փոխվարչապետների մոտ 27.08.2024թ. կայացած խորհրդակցության N ՓՎ/103-2024 արձանագրության 2-րդ կետի 9-րդ ենթակետով առաջարկվել էր ներկայացնել տեղական արտադրության արտահանման խթանմանն ուղղված ծրագիր: Արդյունքում ՀՀ էկոնոմիկայի նախարարության 11.09.2024թ. N 01/18120-2024 գրությամբ ՀՀ ֆինանսների նախարարություն է ներկայացվել արտահանման խթանման նոր ծրագիր, որով առաջարկվում է ՀՀ ռեզիդենտ կազմակերպությանը կամ Հայաստանի Հանրապետությունում հաշվառված անհատ ձեռնարկատիրոջը արտահանել ՀՀ ծագում ունեցող ապրանք և ստանալ փոխհատուցում՝ ներմուծման երկրի օրենսդրությամբ այդ ապրանքի համար սահմանված մաքսատուրքի դրույքաչափին համապատասխան հաշվարկված գումարի չափով, եթե ներմուծման երկիր ապրանքի համար սահմանված չէ մաքսատուրքի արտոնյալ դրույքաչափ։  Հաշվի առնելով, որ ներկայացված երկու ծրագրերի, ինչպես նաև գոյություն ունեցող միջոցառումների նպատակն է արտահանման խթանումը, առաջարկում ենք համադրել վերը նշված միջոցառումները և գնահատել վերջիններս՝ արդյունավետության և հանրային միջոցների ծախսման տեսանկյունից և մշակել մեկ միասնական աջակցության ծրագիր: | **Չի ընդունվել**  Մեկ միասնական աջակցության ծրագրով չի կարող ներկայացվել, քանի որ սերտիֆիկատի տրամադրման և լաբորատոր փորձարկման համար անհրաժեշտ գործողությունները և դրանց համարժեք արժեքների փոխհատուցման գործընթացը էականորեն տարբերվում է տեքստիլ ընկերությունների ճանապարհածախսի և միջազգային միջոցառումներին մասնակցության ելու ծախսերի 50%-ը, տեքստիլ հումքի ներմուծումը ֆինանսավորելու համար վարկերի սուբսիդավորման, հայկական տեքստիլ ընկերություններին/ապրանքանիշերին միջազգային էլեկտրոնային առևտրի հարթակներում ներկայացվածության, միջազգային ցուցահանդեսներում տեքստիլ ընկերությունների մասնակցության ծախսերի 50%-ի փոխհատուցման գործողություններից: | |
| 2. Նախագիծ 1-ի ծրագրի 19-րդ կետով և Նախագիծ 2-ի ծրագրի 22-րդ կետով նախատեսվում է, որ Ծրագրերի շրջանակներում աջակցությունը տրամադրվում է 2025 թվականի հունվարի 3-ից 2027 թվականի դեկտեմբերի 30-ն ընկած ժամանակահատվածում ստացված դիմումների համար։  Ընդ որում Նախագիծ 1-ի հիմնավորման համաձայն՝ նախատեսված փոխհատուցման առավելագույն շեմի կիրառման դեպքում պետական բյուջեից կատարվող ծախսերը ծրագրի գործողության ընթացքում (3 տարում) կկազմի 1,455,000.0 հազ. դրամ, իսկ Նախագիծ 2-ի հիմնավորման համաձայն՝ Նախագծի ընդունման արդյունքում պետական բյուջեից կպահանջվի 720,000.0 հազ. դրամ (ընդ որում վերոնշյալ հաշվարկում ներառված չեն սերտիֆիկատի համար կատարված ծախսերի փոխհատուցումները)։  Այդ կապակցությամբ հայտնում ենք, որ ՀՀ կառավարության 04.07.2024թ. N 1064-Ն որոշմամբ հաստատված ՀՀ 2025-2027թթ. ՄԺԾԾ-ով և 2025թ. պետական բյուջեի նախագծով արդեն իսկ սահմանված են ոլորտին հատկացվելիք գումարները (որոնց մեծ մասը ծանրաբեռնված է ընթացիկ պարտավորություններով), և Ծրագրերով նախատեսված փոխհատուցումների ուղղությամբ գումարներ նախատեսված չեն։ Հաշվի առնելով, որ ֆիսկալ շրջանակից ելնելով անհրաժեշտություն է առաջացել ՄԺԾԾ 2025թ. չափաքանակը կրճատել 5-10%-ի չափով, իսկ էկոնոմիկայի նախարարության կողմից լրամշակված հայտի շրջանակներում կրճատումներ չեն նախատեսվել, ոււստի նոր պարտավորություններ ստանձնելուց առաջ անհրաժեշտ է նվազեցնել 2025թ․ հայտը համապատասխան չափով, որից հետո անդրադառնալ առաջարկվող ծրագրին՝ փոփոխություն կատարելով արդեն իսկ նվազեցված հայտում (փոփոխություններ կատարել ընթացիկ ծրագրերում՝ սահմանափակելով դրանց մի մասի աջակցության չափը, որից հետո միայն տնտեսված միջոցների հաշվին ստանձնել նոր պարտավորություններ):  Ընդ որում Նախագիծ 1-ի 3-րդ կետով հանձնարարվում է Էկոնոմիկայի նախարարին՝ սույն որոշումն ուժի մեջ մտնելուց հետո մեկամսյա ժամկետում ՀՀ վարչապետի աշխատակազմ ներկայացնել ՀՀ կառավարության 2023 թվականի դեկտեմբերի 28-ի «Հայաստանի Հանրապետության 2024 թվականի պետական բյուջեի կատարումն ապահովող միջոցառումների մասին» N 2323-Ն որոշման մեջ համապատասխան փոփոխություններ և լրացումներ կատարելու մասին ՀՀ կառավարության որոշման նախագիծ, մինչդեռ Ծրագրի գործողության ժամկետը նախատեսված է 03.01.2025թ – 30.12.2027թ է: | **Ընդունվել է** | |
| 4. Նախագիծ 2-ի հիմնավորման համաձայն՝ նախագծի ընդունման արդյունքում պետական բյուջեից տարեկան կպահանջվի 720,000.0 հազ. դրամ, իսկ պետական բյուջեի եկամուտները 3 տարվա համար կկազմեն 1,458,000.0 հազ. դրամ:  Արդյունքում պետական բյուջեից տարեկան պահանջվելիք 720,000.0 հազ. դրամի դիմաց ՀՀ պետական բյուջեի տարեկան եկամուտները կկազմեն 486,000.0 հազ. դրամ, որը լրացուցիչ պարզաբանման կարիք ունի:  Ընդ որում հիմնավորմամբ ներկայացված հաշվարկի համաձայն՝ լաբորատոր փորձարկումներ իրականացնելու աջակցությունից կօգտվի մոտ 500 տնտեսավարող, որոնք միջինը կիրականացնեն տարեկան 4 փորձարկում՝ 120.0 հազ. դրամ միջին գնով։ Արդյունքում 50% փոխհատուցելու դեպքում փոխհատուցվող տարեկան գումարը կկազմի 120,000.0 հազ. դրամ (120,000.0 հազ. դրամ=500տնտեսվարող\*4\*120.0 հազ. դրամ\*50%)՝ հիմնավորմամբ ներկայացված 720,000.0 հազ. դրամի դիմաց: | **Ընդունվել է** | |
| 5. Առաջարկում ենք Նախագծերում նախատեսել մեխանիզմներ, որով կխթանվի արտահանման շուկաների դիվերսիֆիկացիան (մասնավորապես աջակցություն կտրամադրվի այն ընկերություններին, որոնք արտահանման ավանդական շուկաների փոխարեն արտահանում կիրականացնել իրենց համար նոր շուկաներ։ Նման մեխանիզմի համար հիմք կարող է հանդիսանալ նախորդ տարիների արտահանման աշխարհագրությունը)։ | **Չի ընդունվել**  Նախագծերում առաջարկվող մեխանիզմները նոր շուկաների ձեռք բերման նպատակով արդեն իսկ ներառված են: | |
| **8. Առողջապահության նախարարություն** | **05. 11. 2024** | |
| **N ԱԱ** **/04/32674-2024** | |
| Առաջարկություններ և դիտողություններ չկան: |  | |
| **9. Ներքին գործերի նախարարություն** | **30. 10. 2024** | |
| **N 43/6/195915-24** | |
| Առաջարկություններ և դիտողություններ չկան: |  | |